
Előterjesztés

Fácánkert Község Önkormányzata Képviselő-testületének

2011. február 10. napján tartandó ülésére

Tárgy: Szociális étkezés 2011. évi térítési díja

Előterjesztő és előadó: dr. Varga Katalin körjegyző

Tisztelt Képviselő-testület!

A személyes gondoskodást nyújtó szociális ellátások térítési díjáról  szóló 29/1993. (II. 17.) Korm. rendelet (Kr) 2. § (1) bekezdése szerint a fenntartó a személyes gondoskodás körébe tartozó szociális ellátásért térítési díjat (a továbbiakban: intézményi térítési díj) állapít meg, amelyet a Szociális törvényben, (Szt) a Kr-ben, a helyi önkormányzatok rendeletében, valamint az Szt. 94/C. §-a, illetve a 2011. január 1-jét megelőzően hatályos 94/B. vagy 94/D. §-a szerinti megállapodásban (a továbbiakban együtt: megállapodás) foglaltak szerint kell megfizetni. Az Szt. 115. §-ának (9) bekezdése szerinti szolgáltatási önköltség és a tárgyévi normatív állami hozzájárulás, illetve a szolgáltatás külön jogszabály szerinti költségvetési támogatásának különbözeteként számított térítési díjat akkor is dokumentálni kell, ha az ellátáshoz nyújtott saját hozzájárulás révén a fenntartó alacsonyabb intézményi térítési díjat alkalmaz.

A korábbi években sajnos nem tudta az önkormányzat alacsonyabb áron megállapítani az intézményi térítési díjat, mint az önköltség és az állami támogatás különbsége. Az idei évben viszont – az intézménytársulás kapcsán Bogyiszló Község Önkormányzata által folytatott közbeszerzési pályázat eredményeként - a szolgáltató alacsonyabb rezsiköltségen szállít önkormányzatunknak. Emiatt csökken az önköltség és végső soron az ellátottak által fizetendő térítési díj is. 

2010. évben fizetett rezsiköltség: 316 Ft + ÁFA

2011. évben fizetendő rezsiköltség: 250 Ft + ÁFA.
Önkormányzatunknál a szociális étkezés 2010. évi összes költsége  1.217.830,- Ft  volt, a ténylegesen kiszámlázott adagszám pedig 1841. 

A Kr. 3. §  (1) bekezdés a) pontja szerint az intézményi térítési díjat és a személyi térítési díjat étkeztetés esetén ellátási napra vetítve kell meghatározni. 

A Kr. 3.§ (4) bekezdése szerint az intézményi térítési díjat és a személyi térítési díjat az 1 és 2 forintos címletű érmék bevonása következtében szükséges kerekítés szabályairól szóló 2008. évi III. törvény 2. §-ának megfelelő módon kerekítve kell meghatározni. 

A Kr. 4.§ szerint az intézményi térítési díj összegéről az intézmény szolgáltatását igénybe vevő személyeket, valamint az intézmény ellátási területén élő lakosságot tájékoztatni kell. Ha az önkormányzati intézmény ellátási területe csak a fenntartó székhelye szerinti település lakosságára terjed ki, a térítési díjról szóló tájékoztatót a helyben szokásos módon a települési önkormányzat jegyzője, a fővárosban a főjegyző közzéteszi.

A Kormányrendelet szerint ha az önkormányzat rendelete, illetve a megállapodás eltérően nem rendelkezik, a személyi térítési díjat az étkeztetés esetén havonta utólag kell megfizetni. 

A Kr. 9. §  (2) bekezdése szerint az étkeztetés intézményi térítési díja nem haladhatja meg az egy ellátottra jutó szolgáltatási önköltség és a tárgyévi normatív állami hozzájárulás különbségének egy napra jutó összegét. A (2) bekezdés alkalmazásában a napok számaként csak az ellátási napok száma vehető figyelembe.

Az étkeztetés intézményi térítési díja aszerint differenciált, hogy az ételt a helyszínen fogyasztják el vagy az igénybevétel helyére szállítják. A kiosztó helyen, illetve a lakáson történő étkeztetés térítési díja a kiszállítás költségét is tartalmazza. Ha az étel lakásra történő kiszállítása közös háztartásban élő személyek részére történik, a kiszállításért fizetendő személyi térítési díjat csak egy személyre lehet megállapítani.

Fácánkertben eddig a képviselő-testület nem állapított meg külön térítési díjat a kiszállításra, ezt ez az előterjesztés sem javasolja. 

Ha az ellátást betegség vagy más ok miatt a jogosult nem kívánja igénybe venni, a távolmaradást az intézmény vezetőjének legalább két munkanappal a távolmaradást megelőzően írásban be kell jelenteni. Ennek elmulasztása esetén a kötelezett a térítési díj megfizetésének kötelezettsége alól a távolmaradás kezdetétől számított 3. munkanaptól mentesül. A kötelezett a távolmaradás idejére mentesül a térítési díj megfizetésének kötelezettsége alól.

A Magyar Köztársaság 2011. évi költségvetéséről szóló 2010. évi CLXIX.  törvény alapján a szociális étkezés állami támogatása már nem differenciált összegű, nem függ az étkezést igénybevevő jövedelmétől. A szociális étkezés állami támogatása 2011. évben 55.360,- Ft/fő/év, mely az előző évhez képest nem változott.







A 2011. évi egy adagra jutó szolgáltatási önköltség az alábbi: 

Étkezési nyersanyagköltség:     192,- Ft
Rezsi költség:


    250,- Ft

Áfa               


110,50,- Ft

Összesen:                               552,50,- Ft

Az 55.360,- Ft-os állami támogatást figyelembe véve az egy napra jutó állami támogatás összege 220,- Ft, így - a kettő különbségeként – a 2011. évben fizetendő térítési díj – kerekítve - egységesen 335 Ft.

2011. évben 7 főre igényeltük az állami támogatást a 2010. évben étkezést igénybevevő ellátottak száma alapján. 
Kérem a Képviselő-testületet, az előterjesztést tárgyalja meg, és döntsön a térítési díjakról
Fácánkert, 2011. február 3.









Dr. Varga Katalin









    körjegyző
     1. sz. függelék                                                   
DÍJKALKULÁCIÓ
Szociális étkeztetés

2010. év
2010. évi összes költség:  2010. évi beszámoló 21 űrlap

Dologi kiadás /vásárolt élelem, szállítás /   1841 adag           974.262,- Ft

Általános forgalmi adó                                                           243.568,- Ft

                                                                                             -------------------

                                                                                             1.217.830,- Ft

Állami támogatás 6 fő ellátottra igényeltük,  a  2010. évi beszámoló adatai alapján ezt a tényleges igénybevételek alapján 7 főre kell módosítani.  /1841 adag :   252 nap   /

2010. évi tényleges költség    1.217.830,- Ft

Összes kiszámlázott adat:             1841
2011. év
Az állami támogatás 2011. évben  55.360,- Ft/fő/év

A támogatás napi összege  220,- Ft    /55.360,- Ft / 252 nap/.

Így 2011. évben a fizetendő térítési díj – kerekítve - 335,- Ft.  /553,-  Ft  - 220,- Ft  normatív támogatás/

Az önkormányzat 2010. január 1. napi hatállyal kilépett az Áfa körből, így a 335,-. Ft összegű térítési díjat nem terheli az általános forgalmi adó.
Fácánkert,  2011. február 3.

